ભચાઉના શિકરા ગામમાં રહેતા નાનજીભાઈ સવજીભાઈ અનાવાડીયા(પટેલ)ના પરિવારની પુત્રીના ઘરે પ્રસંગ હોવાથી નાનજીભાઈ પરિવાર અને સ્વજનો સાથે શિકરા ગામેથી ટ્રેકટરની ટ્રોલીમાં બેસીને નજીકમાં જ આવેલા વીજપાસર ગામે જઈ રહ્યા હતા. દરમિયાન ગામ નજીક છેલ્લા આઠ વર્ષથી બનતો ભૂજ-દૂધઈ-ભચાઉ હાઈ-વેનો રસ્તો ખરાબ હોવાથી ટ્રેકટર ચાલકે રોંગ સાઈડમાં ટ્રેકટર હંકારી મુક્યું હતું. દરમિયાન કુંભારડી તરફથી પૂરપાટ ઝડપે આવતી લકઝરી બસના ચાલકે ટ્રેકટરને ઠોકર મારતા ટ્રોલીમાં બેઠેલા પટેલ પરિવારની ૧૦ વ્યક્તિના મૃત્યુ નિપજ્યા હતા.